La Diputació i el govern local col·laboraran en els treballs de recerca de víctimes del franquisme al Cementeri Municipal
03 abril 2023

## La Diputació i el govern local col·laboraran en els treballs de recerca de víctimes del franquisme al Cementeri Municipal03 abril 2023Última actualización: 03 abril 2023

![](../gestion/img/aebb7b9ccf3a07614cf7ca0cc8a3894ddff3efb0a0f3cf443f67883f30842467.jpg)  
  

El diputat de Memòria Històrica, **Ramiro Rivera**, acompanyat del diputat provincial d’Hisenda, **Vicent Mascarell,** el regidor de Memòria Històrica, **Nahuel González** i el regidor responsable del cementeri municipal, **Miguel Ángel Picornell**, han visitat aquest matí la fossa on la setmana passada es trobaven les primeres sis restes humanes de víctimes del franquisme gràcies als treballs d’exhumació realitzats a la zona per l’Ajuntament amb la col·laboració de la Conselleria de Participació i Memòria democràctica.

  
La visita ha estat, alhora, per a anunciar que la Diputació de València i el govern local seguiran col·laborant en els treballs de recerca de cara al futur per tal de que es faça justícia i les famílies puguen enterrar amb dignitat als seus avantpassats i, a més, s’ha establert el compromís de retre homenatge a aquestes víctimes del franquisme que van morir, molts d’ells, afusellats i emmanillats.

  
«Estem molt contents de que s’haja donat amb la fossa que en el seu dia es va estudiar i presentar el projecte de geolocalitzaicó a la Diputació de gent represaliada i afusellada pel franquisme. És una bona noticia i els familiars poden estar tranquils perquè seguirem buscant i treballant per a que es troben totes les víctimes», ha expressat Rivera.

  
«La Diputació de València continuarà en el conveni que facilite aquesta exhumació en un futur i a més es dignificarà l’espai, que tindrà un reconeixement i una dignificació que definirà quan siga moment el Departament de Serveis Bàsics i el de Memòria Històrica», ha afegit Mascarell.

  
Per últim, González, en la mateixa línia, ha conclòs: «Agrair a la Diputació el seu compromís per col»laborar des del primer moment i a més, podem dir que totes les administracions valencianes volen ficar justícia i reparació en tancar unes ferides que mai es deurien d’haver obert».